pythainlp/thai-wiki-dataset-v4 huggingface dataset:
ถั่วดำ (ไม้ยืนต้น)

ถั่วดำ (ชื่อวิทยาศาสตร์: "Bruguiera parviflora") หรือสังกะแท้ ลังกระได เป็นไม้ยืนต้นในวงศ์ Rhizophoraceae เปลือกต้นสีน้ำตาลเข้มหรือเทา มีเปลืกลำต้นเรียบ ไม่มีรอยแตก ลำต้นส่วนล่างเป็นพูพอนชัดเจน มีรากหายใจเป็นทรงพุ่มยอดแหลม ใบเป็นใบเดี่ยว ผิวใบมันเรียบ สีเขียวออกเหลือง ดอกเป็นดอกช่อออกที่ง่ามใบใกล้ปลายกิ่ง วงกลีบเลี้ยงเป็นรูประฆัง ปลายแตกเป็นแฉก กลีบดอกสีขาวอมเหลือง ผลเป็นผลเดี่ยว สีเขียวอ่อน มีกลีบเลี้ยงหุ้ม งอกออกมาเป็นฝักกระบอกยาว สีเขียว พอแก่เป็นสีน้ำตาล ปลายแหลม ออกดอกตลอดปี เนื้อไม้ใช้ในการก่อสร้าง เผาถ่าน และทำเครื่องมือประมง
ชาวโปรตุเกส

ชาวโปรตุเกส  คือชนชาติและกลุ่มชาติพันธุ์จากประเทศโปรตุเกส ทางตะวันตกของคาบสมุทรไอบีเรีย ทางตอนใต้-ตะวันตกของทวีปยุโรป ใช้ภาษาโปรตุเกส โดยมากนับถือโรมันคาทอลิก
จากประวัติศาสตร์อันยิ่งใหญ่ของจักรวรรดิโปรตุเกสและการล่าอาณานิคมในทวีปแอฟริกา ทวีปเอเชีย และทวีปอเมริกา เช่นเดียวกับการอพยพตั้งแต่อดีตถึงปัจจุบัน ทำให้มีสังคมชาวโปรตุเกสในภูมิภาคต่าง ๆ ของโลก
ไลซา มินเนลลิ

ไลซา เมย์ มินเนลลิ  เกิดวันที่ 12 มีนาคม ค.ศ. 1946 เป็นนักร้อง นักแสดงชาวอเมริกัน มักได้รับการกล่าวถึงว่าเป็น "ราชินีแห่งบรอดเวย์ และ/หรือ ราชินีแห่งฮอลลีวูด" บุตรสาวของนักร้องนักแสดงชั้นนำ จูดี การ์แลนด์ และผู้กำกับการแสดงภาพยนตร์ฮอลลีวูด วินเซนต์ มินเนลลิ
เริ่มอาชีพการเป็นนักร้องไนต์คลับ และนักแสดงละครเพลง 
ได้รับเสียงชมด้านการแสดงครั้งแรกในภาพยนตร์เรื่อง "The Sterile Cuckoo" (1969) และ "Tell Me That You Love Me, Junie Moon" (1970) 
มีชื่อเสียงระดับนานาชาติจากบท แซลลี บาวลส์ ในภาพยนตร์ดัดแปลงจากละครเพลงบรอดเวย์เรื่อง "Cabaret" (1972) ซึ่งทำให้เธอได้รับรางวัลออสการ์สาขานักแสดงนำหญิงยอดเยี่ยม 
ต่อมาร่วมแสดงในเรื่อง "Arthur" (1981) ที่ร่วมแสดงกับดัดลีย์ มัวร์ และ เซอร์จอห์น กีลกุด
เจ้าของ 4 รางวัลโทนี รวมถึงรางวัลสาขาพิเศษ ,รางวัลออสการ์ และรางวัลเอมมีอย่างละรางวัล กับอีก 2 รางวัลลูกโลกทองคำ และรางวัลตำนานแกรมมี จากการสร้างอิทธิพลให้กับวงการดนตรี
เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก

เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก  พระนามเดิม เคาน์เตสสเตฟานี มารี โกลดีน คริสตีน เดอ ล็องนัว (ประสูติ 18 กุมภาพันธ์ พ.ศ. 2527) เป็นพระชายาในเจ้าชายกีโยม แกรนด์ดยุกรัชทายาทแห่งลักเซมเบิร์ก และพระองค์ดำรงพระอิสริยยศเป็นแกรนด์ดัชเชสแห่งลักเซมเบิร์กหากพระสวามีสืบทอดราชบัลลังก์ 
ในวันที่ 26 เมษายน พ.ศ. 2555 ราชสำนักได้ประกาศการหมั้นระหว่างแกรนด์ดยุกกีโยม รัชทายาทแห่งลักเซมเบิร์กกับเคาน์เตสสเตฟานี เดอ ล็องนัว สุภาพสตรีจากเบลเยียม ซึ่งสืบเชื้อสายมาจากคาร์ล มาเรีย ไรมุนด์ แห่งอาเรนแบร์ก ดยุกที่ 5 แห่งอาเรนแบร์ก การอภิเษกสมรสได้ถูกกำหนดขึ้นในวันที่ 20 ตุลาคม พ.ศ. 2555 ทำให้ปัจจุบันทรงดำรงพระอิสริยยศเป็น เจ้าหญิงแห่งลักเซมเบิร์ก แกรนด์ดัสเชสรัชทายาทแห่งลักเซมเบิร์ก เจ้าหญิงรัชทายาทแห่งนัสเซา เจ้าหญิงแห่งบูร์บง-ปาร์มา และได้รับฐานันดรศักดิ์เป็นรอยัลไฮเนส
ที่ราบก้นสมุทร

ที่ราบก้นสมุทร  เป็นที่ราบใต้น้ำตรงบริเวณก้นสมุทร โดยทั่วไปจะพบที่ความลึกระหว่าง 3,000 ถึง 6,000 เมตร และอยู่ระหว่างลาดตีนทวีปกับเทือกเขากลางสมุทร มีพื้นที่มากกว่าร้อยละ 50 ของพื้นผิวโลก มันเป็นพื้นที่ ๆ แบนและราบเรียบที่สุดแต่ได้รับการศึกษาน้อยมาก ที่ราบเหล่านี้เป็นองค์ประกอบทางธรณีวิทยาที่สำคัญของแอ่งมหาสมุทร (องค์ประกอบอื่นๆ ได้แก่ เทือกเขากลางสมุทรที่ยกตัวขึ้น และเขาก้นสมุทรที่ขนาบข้าง) นอกจากองค์ประกอบเหล่านี้แล้ว โดยปกติแอ่งมหาสมุทร"มีพลัง" (เชื่อมโยงกับรอยต่อของแผ่นเปลือกโลกที่เคลื่อนไหวอยู่) จะมีร่องลึกก้นสมุทรและเขตมุดตัวของเปลือกโลกรวมอยู่ด้วย
ทางหลวงแผ่นดินหมายเลข 1035

ทางหลวงแผ่นดินหมายเลข 1035 (ต่อเขตเทศบาลนครลำปาง-แจ้ห่ม-บรรจบทางหลวงหมายเลข 120 (วังเหนือ)) เป็นทางหลวงที่ก่อสร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายลำปาง-แจ้ห่ม-วังเหนือ พ.ศ. 2511 โดยกรมทางหลวง ในสมัยจอมพลถนอม กิตติขจร เป็นนายกรัฐมนตรี โดยเป็นทางหลวงจังหวัดที่มีการแบ่งช่วงของการก่อสร้างเป็นช่วงต้นจากตัวเมืองลำปางผ่านตัวอำเภอแจ้ห่มถึงอำเภอวังเหนือ และต่อมาได้มีการก่อสร้างทางจากวังเหนือถึง บ้านแม่ขะจาน อำเภอเวียงป่าเป้า จังหวัดเชียงราย ตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายวังเหนือ-แม่ขะจาน พ.ศ. 2513 โดยทางหลวงในช่วงหลังนี้ถูกกำหนดให้เป็นทางหลวงจังหวัดที่มีความจำเป็นต้องดำเนินการก่อสร้างโดยเร่งด่วน เมื่อมีการสร้างทางจากจังหวัดพะเยาถึงอำเภอวังเหนือ กรมทางหลวงจึงประกาศให้ทางหลวงแผ่นดินหมายเลข 1035 ช่วงวังเหนือ-แม่ขะจาน ให้เป็นส่วนหนึ่งของทางหลวงแผ่นดินหมายเลข 120 [พะเยา-แม่ขะจาน] ในเวลาต่อมา
ความสำคัญ.
เป็นทางสายหลักที่ใช้ในการติดต่อกับตัวจังหวัดของประชาชนในเขตอำเภอวังเหนือ และอำเภอแจ้ห่ม จังหวัดลำปาง และยังเป็นทางเลือกสายหนึ่งที่ใช้ในการเดินทางติดต่อระหว่างจังหวัดลำปางและจังหวัดเชียงรายอีกด้วย
เขตการควบคุม.
ทางหลวงแผ่นดินหมายเลข 1035 แบ่งเขตการควบคุมออกเป็น 3 ตอน โดยอยู่ภายใต้การควบคุมดูแลของแขวงทางหลวงลำปางที่ 1 หมวดทางหลวงลำปางที่ 1 หมวดทางหลวงแจ้ห่ม และหมวดทางหลวงวังเหนือ
ค่างหัวมงกุฎ

ค่างหัวมงกุฎ หรือ ค่างฝรั่งเศส (อังกฤษ: Francois' langur, Francois' leaf monkey; ชื่อวิทยาศาสตร์: "Trachypithecus francoisi")
เป็นค่างชนิดหนึ่ง มีรูปร่างคล้ายค่างหงอก ("T. cristala") และค่างดำมลายู ("Presbytis femoralis") ขนตามลำตัวเป็นสีดำสนิท มีลักษณะเด่นคือ ขนบริเวณกลางกระหม่อมจะยาวฟูขึ้นไปแลดูคล้ายกับมงกุฎหรือหงอน ขนข้างแก้มตั้งแต่บริเวณใต้ใบหูลงไปจนถึงมุมปากเป็นสีขาว โดยมีขนสีดำขึ้นแทรกอยู่บ้าง ลูกที่เกิดขึ้นมีขนสีเหลืองทองแบบเดียวกับค่างชนิดอื่น ๆ และขนตามลำตัวจะค่อย ๆ กลายเมื่ออายุมากขึ้น
ตัวผู้มีความยาวลำตัวและหัวประมาณ 54.8 เซนติเมตร ในขณะที่ตัวเมีย 55-59 เซนติเมตร ความยาวหางตัวผู้ 84.9 เซนติเมตร ตัวเมีย 85.2 เซนติเมตร มีน้ำหนักประมาณ 5.66 กิโลกรัม
ค่างหัวมงกุฎพบกระจายพันธุ์อยู่บริเวณภาคกลางของประเทศลาวและเวียดนาม รวมถึงในตอนล่างของจีนด้วย โดยพบเพียงแค่ 2 มณฑล คือ มณฑลกุ้ยโจว และมณฑลกวางสีเท่านั้น มีพฤติกรรมมักอยู่รวมกันเป็นฝูงตามป่าบนเทือกเขาหินปูน ออกหากินในเวลากลางวัน โดยจะหากินอยู่บนต้นไม้เป็นหลัก นานครั้งถึงจะลงไปหากินบนพื้นดิน ใช้เวลาหากินอยู่ในช่วงระยะเวลาราว 07.00-10.00 น. และ 15.00-16.00 น. ในแต่ละวัน และกินน้ำที่ไหลออกมาตามหน้าผา และหลับนอนตามถ้ำบนเทือกเขาหินปูนในเวลากลางคืนเพื่อความปลอดภัย โดยที่มีเสียงร้องประกาศอาณาเขตที่ดังมาก และเมื่ออายุยังน้อยมีเสียงร้องที่แปลกเฉพาะตัว
อัลไพน์ซาลาแมนเดอร์

"ระวังสับสนกับ: อัลไพน์ นิวต์"
อัลไพน์ซาลาแมนเดอร์ หรือ ซาลาแมนเดอร์ แอททร้า (ชื่อวิทยาศาสตร์: "Salamandra atra") [[สัตว์สะเทินน้ำสะเทินบก]][[species|ชนิด]]หนึ่ง จำพวก[[ซาลาแมนเดอร์]] จัดเป็นซาลาแมนเดอร์ขนาดเล็ก หรือ[[นิวต์]] (Salamandridae)
อัลไพน์ซาลาแมนเดอร์ เป็นซาลาแมนเดอร์ขนาดเล็ก มีลักษณะเด่นคือ มี[[สีดำ]]ตลอดทั้งตัว มี 5 [[นิ้ว (อวัยวะ)|นิ้ว]] ปลายนิ้วไม่มี[[เล็บ]] มี[[หัวใจ]]ทั้งหมด 3 [[ห้องหัวใจ|ห้อง]] ผิวหนังเปียกชื้นไม่มีเกล็ด เหมือนซาลาแมนเดอร์ทั่วไป 
พบกระจายพันธุ์ในแถบ[[เทือกเขาแอลป์]]ใน[[ทวีปยุโรป]] ในระดับความสูงจาก[[ระดับน้ำทะเล]]ถึง 2,800 เมตร พบได้ใน[[ประเทศแอลเบเนีย]], [[ออสเตรีย]], [[บอสเนียและเฮอร์เซโกวีนา]], [[โครเอเชีย]], [[ฝรั่งเศส]], [[เยอรมนี]], [[อิตาลี]], [[ลิกเตนสไตน์]], [[มอนเตเนโกร]], [[เซอร์เบีย]] และ[[สวิสเซอร์แลนด์]] ใน[[ลำธาร]]ที่สภาพอากาศหนาวเย็น โดยปกติทางตอนใต้ของเทือกเขาแอลป์ จะไม่ค่อยพบในที่ ๆ มีความสูงจากระดับน้ำทะเลต่ำกว่า 900 เมตร และมีรายงานว่าพบในที่ ๆ สูงที่สุด คือ 2,430 เมตร ในฝรั่งเศส และ 2,800 เมตร ที่ออสเตรีย คาเรนทันนี
กินอาหารจำพวก[[สัตว์น้ำ]]ขนาดเล็ก ได้แก่ [[แมลง]], [[หนอนแดง]], [[ไส้เดือนน้ำ]] และ[[หอย]]ขนาดเล็ก อัลไพน์ ซาลาแมนเดอร์ ในช่วง[[ฤดูหนาว]]จะขุดรูเพื่อ[[จำศีล]] ในโพรงดินลึกประมาณ 20-30 [[เซนติเมตร]] เพื่อรักษาความชื้นของผิวหนัง โดยสภาพร่างกายในช่วงนี้จะอยู่นิ่ง ไม่เคลื่อนไหว อัตรา[[เมแทบอลิซึม]]ต่ำ อัตราการใช้[[ออกซิเจน]]จะลดลงอย่างมาก อาจเป็น 1/3 หรือ 1/100 ของอัตราปกติ หัวใจเต้น[[นาที]]ละไม่กี่ครั้ง ซึ่งอาจจะอยู่ในภาวะเช่นนี้ได้หลายเดือน จนกระทั่งเมื่ออุณหภูมิขึ้นสูงในระดับ 12-14 [[องศาเซลเซียส]] จึงจะขยับตัวออกมา 
ลักษณะเด่นอีกประการหนึ่ง ของอัลไพน์ซาลาแมนเดอร์ คือ ขยายพันธุ์ด้วยการออกลูกเป็นตัว โดยการผสมพันธุ์ภายนอกลำตัว จะเข้าสู่วัยเจริญพันธุ์เมื่ออายุได้ 2-3 ปี โดย[[ตัวผู้]]จะปล่อย[[อสุจิ|สเปิร์ม]]ทิ้งไว้ตาม[[ใบไม้]]ริมน้ำหรือ[[พืชน้ำ|ไม้น้ำ]] หรือ[[ก้อนหิน]]ที่เปียกชื้นริมน้ำ แล้วจะเปลี่ยนตัวเองให้มีสีที่[[สวย]]ขึ้น คือ [[สีทอง]] เพื่อดึงดูดใจตัวเมีย เมื่อ[[ปฏิสนธิ]]แล้ว [[ไข่]]จะพัฒนาตัวเองเป็น[[ตัวอ่อน]]อยู่ในร่างกายของแม่ก่อนที่จะออกมาสู่โลกภายนอก ทั้งนี้เป็นเพราะการปรับตัวให้เข้ากับสถานที่อยู่อาศัย ซึ่งเป็นที่ ๆ หนาวเย็น จนบางครั้งแหล่งน้ำที่อาศัยอยู่แข็งเป็น[[น้ำแข็ง]]
อัลไพน์ซาลาแมนเดอร์ ปัจจุบันสามารถเพาะขยายพันธุ์ได้แล้วในที่เลี้ยง นิยมเลี้ยงกันเป็น[[สัตว์เลี้ยง]]
แซแก็ด

แซแก็ด  เป็นเมืองใหญ่เป็นอันดับ 3 ของประเทศฮังการี ตั้งอยู่ทางตอนใต้ของประเทศ บนเส้นเขตแดนประเทศเซอร์เบีย มีมหาวิทยาลัยแซแก็ด หนึ่งในมหาวิทยาลัยที่มีชื่อเสียงที่สุดในฮังการี เป็นเมืองท่าสำคัญบนฝั่งแม่น้ำติซอ เมืองเก่าได้รับความเสียหายจากอุทกภัยใน ค.ศ. 1879 และได้บูรณะเมืองขึ้นใหม่ตามแผนการวางผังเมืองแบบรัศมี วันฉลองของเมืองคือวันที่ 21 พฤษภาคม
ศัพทมูลวิทยา.
ชื่อ "Szeged" อาจมาจากศัพท์ภาษาฮังการีเก่าที่แปลว่า 'มุม'  ซึ่งชี้จุดหัวเลี้ยวของแม่น้ำติซอที่ไหลผ่านเมิองนี้ ในขณะที่บางส่วนกล่าวว่าชื่อเมืองมาจากศัพท์ภาษาฮังการีว่า ซึ่งหมายถึง 'เกาะ' และบางส่วนยังคงโต้แย้งคำว่า หมายถึง 'สีบลอนด์เข้ม'  – สื่อถึงสีของน้ำในบริเวณที่แม่น้ำติซอกับมูเรชบรรจบกัน
เมืองนี้มีชื่อต่างภาษาจำนวนมาก ส่วนใหญ่มักเติมคำลงท้าย "-in" ในชื่อภาษาฮังการี: โรมาเนีย ; เยอรมัน หรือ ; เซอร์เบีย ; กรีก ("Partiskon"); อิตาลี ; ละติน ; ลัตเวีย ; ลิทัวเนีย ; โปแลนด์ ; โครเอเชีย Segedin; สโลวักกับเช็ก ; ตุรกี .
ภูมิประเทศ.
แซแก็ตตั้งอยู่ใกล้ชายแดนทางใต้ของประเทศฮังการี
ภูมิอากาศ.
เนื่องจากมีรายงานว่าเมืองนี้ได้รับแสงเป็นเวลาหลายชั่วโมงทุกปี ทำให้มีผู้เรียกแซแก็ดเป็น "นครแห่งแสงอาทิตย์" 
เมืองพี่น้อง.
แซแก็ดเป็นเมืองพี่น้องกับเมืองดังนี้:
<templatestyles src="Div col/styles.css"/>
ตักโลบัน

ตักโลบัน (วาไร-วาไรและ,) มีชื่อทางการว่า นครตักโลบัน (วาไร-วาไร:) เป็นเมืองหลักของจังหวัดเลเตในเขตอีสเทิร์นวิซายา ประเทศฟิลิปปินส์ ตั้งอยู่ห่างจากกรุงมะนิลาทางทิศตะวันออกเฉียงใต้ 360 ไมล์ (580 กม.) ตั้งอยู่บนฝั่งตะวันออกเฉียงเหนือของเกาะเลเต ที่ปลายสุดตอนใต้ของช่องแคบซานฮัวนีโกและบนฝั่งตะวันตกเฉียงเหนือของอ่าวซานเปโดร
ทาเกอร์ เคบูเลฟ

ทาเกอร์ เคบูเลฟ (อักษรโรมัน: Tagir Khaybulaev) เกิดวันที่ 24 กรกฎาคม ค.ศ. 1984 ที่คีซิลยัรต์ ดาเกสตาน ประเทศรัสเซีย เป็นนักยูโดชาวรัสเซียเชื้อสายอาวาร์
โอลิมปิก 2012.
ในโอลิมปิกฤดูร้อน 2012 ทาเกอร์คว้าเหรียญทองที่ 3 ให้แก่เขาด้วยการเป็นฝ่ายชนะไนดาน ตูฟชินบายา ผู้เป็นแชมป์จากมองโกเลียในการแข่งขันยูโดในโอลิมปิกประเภทชายไม่เกิน 100 กิโลกรัม โดยประธานาธิบดีวลาดิเมียร์ ปูติน ได้ร่วมแสดงความยินดีในโอกาสดังกล่าว
รัฐลาปัมปา

ลาปัมปา  เป็นรัฐที่มีประชากรอาศัยเบาบางในประเทศอาร์เจนตินา ตั้งอยู่ตอนกลางของประเทศ มีอาณาเขตติดต่อกับรัฐเพื่อนบ้านเรียงตามเข็มนาฬิกาเริ่มจากทิศเหนือ คือ รัฐซานลุยส์ รัฐกอร์โดบา รัฐบัวโนสไอเรส รัฐริโอเนโกร รัฐเนวเกน และรัฐเมนโดซา
ปลาหมอแรมแดง

ปลาหมอแรมแดง หรือ ปลาหมอจีเวล  เป็นสกุลของปลาน้ำจืดขนาดเล็กจำพวกหนึ่ง ใช้ชื่อสกุลว่า "Hemichromis" ในวงศ์ปลาหมอสี (Cichlidae)
มีรูปร่างลักษณะคล้ายกับปลาซันฟิช ("Lepomis" spp.) ซึ่งเป็นปลาคนละวงศ์กัน เป็นปลาขนาดเล็ก ความยาวเต็มที่เฉลี่ยไม่เกิน 10-12 เซนติเมตร พบใหญ่สุด 30 เซนติเมตร กระจายพันธุ์อยู่ทั่วไปในแหล่งน้ำต่าง ๆ ของทวีปแอฟริกา บริเวณชายฝั่งตะวันตกถึงแอฟริกากลาง ส่วนใหญ่มีสีลำตัวเป็นสีแดงสด หรือสดใสเป็นสีรุ้งสวยงาม มีทั้งตัวผู้สวยงามกว่าตัวเมีย และตัวเมียสวยงามกว่าตัวผู้
เป็นปลาอาศัยอยู่รวมกันเป็นฝูง มีอุปนิสัยก้าวร้าว มีพฤติกรรมในการเลี้ยงดูลูกปลา ซึ่งในช่วงนี้จะมีนิสัยดุร้ายกว่าปกติ
การจำแนก.
แบ่งออกเป็น 13 ชนิด (บางข้อมูลจัดเป็น 11 ชนิด และรอการอนุกรมวิธาน 6 ชนิด ในขณะที่บางข้อมูลจัดเพียง 7 ชนิด)
นิยมเลี้ยงเป็นปลาสวยงาม เป็นปลาที่เลี้ยงดูง่าย ควรจะเลี้ยงในตู้ที่มีขนาดจุน้ำได้มากกว่า 80 ลิตร และสามารถเพาะขยายพันธุ์ได้แล้วในที่เลี้ยง
วาตนาเยอคูตล์

วาตนาเยอคูตล์  เป็นครอบน้ำแข็งที่ใหญ่ที่สุดในไอซ์แลนด์และใหญ่เป็นอันดับ 2 ในยุโรป ตั้งอยู่ทางทิศตะวันออกเฉียงใต้ของประเทศ ครอบคลุมพื้นที่ 8,100 กม² หรือคิดเป็นร้อยละ 9 ของประเทศ ธารน้ำแข็งมีความหนาเฉลี่ย 400 ม. (1,300 ฟุต) มีความหนาสุด 1,000 ม. (3,300 ฟุต)
ฮิวแมนเนเจอร์ (เพลงไมเคิล แจ็กสัน)

ฮิวแมนเนเจอร์ เป็นซิงเกิลอเมริกันของไมเคิล แจ็กสัน เขียนและแต่งโดย Steve Porcaro และ John Bettis และสร้างโดยควินซี โจนส์ เป็นซิงเกิลที่ห้าจากอัลบั้มเดี่ยวที่หกในชื่อ"ทริลเลอร์"
ชาร์ต.
<templatestyles src="Col-begin/styles.css"/>
ลิงคอล์น (รัฐเนแบรสกา)

ลิงคอล์น  เป็นเมืองหลวงและเมืองใหญ่อันดับ 2 ของรัฐเนแบรสกา สหรัฐอเมริกา เป็นรองเมืองโอมาฮา ลิงคอล์นเป็นเคาน์ตีซีตของแลงแคสเตอร์เคาน์ตี เป็นที่ตั้งของมหาวิทยาลัยเนแบรสกา จากข้อมูลปี ค.ศ. 2010 เมืองมีประชากร 258,379 คน
ก่อตั้งเป็นเมืองเมื่อปี ค.ศ. 1856 ในชื่อหมู่บ้านแลงแคสเตอร์ ได้รับเลือกเป็นเคาน์ตีซีตของแลงแคสเตอร์เคาน์ตีในปี ค.ศ. 1859 และต่อมาได้รับเลือกเป็นเมืองหลวงของรัฐเมื่อวันที่ 1 มีนาคม ค.ศ. 1867 ชื่อของเมืองตั้งขึ้นเพื่อเป็นเกียรติแก่ประธานาธิบดี เอบราแฮม ลิงคอล์น
อันดับย่อยซาลาแมนเดอร์ยักษ์

อันดับย่อยซาลาแมนเดอร์ยักษ์  เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์ ใช้ชื่อวิทยาศาสตร์ว่า Cryptobranchoidea เป็นซาลาแมนเดอร์กลุ่มที่พบกระจายพันธุ์ในประเทศสหรัฐอเมริกา และหลายพื้นที่ของทวีปเอเชีย อาทิ จีน, ญี่ปุ่น, เกาะไต้หวัน, เกาหลี, อัฟกานิสถาน และอิหร่าน
มีลักษณะบางอย่างทางโครงสร้างของร่างกายเหมือนกับซาลาแมนเดอร์ในยุคก่อนประวัติศาสตร์ มีพฤติกรรมการผสมพันธุ์คล้ายคลึงกัน คือ มีการปฏิสนธิเกิดขึ้นภายนอกลำตัว และไม่มีพฤติกรรมในการเกี้ยวพาราสี ตัวผู้ในบางสกุลแสดงความสนใจในตัวเมียต่อเมื่อมีถุงไข่โผล่ออกมาจากช่องทวารร่วมของตัวเมีย ในช่วงเวลาที่ตัวเมียปล่อยถุงไข่ติดกับวัสดุใต้น้ำและพยายามทำให้ถุงไข่หลุดออกจากช่องทวารร่วมนั้น ตัวผู้หลายตัวจะเข้าไปกลุ้มรุมตัวเมียและพยายามดันตัวเมียให้พ้นไปจากถุงไข่เพื่อถ่ายสเปิร์ม
การจำแนก.
แบ่งออกได้เป็น 2 วงศ์
มิสอินเตอร์เนชั่นแนลควีน 2011

มิสอินเตอร์เนชั่นแนลควีน 2011  เป็นการจัดประกวดมิสอินเตอร์เนชั่นแนลควีน ครั้งที่ 7 จัดขึ้นในวันที่ 4 พฤศจิกายน พ.ศ. 2554 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมินิ ฮัน มิสอินเตอร์เนชั่นแนลควีน 2010 จากประเทศเกาหลีใต้ ได้สวมมงกุฎให้แก่ ศิรภัสสร อัฒยกร จากประเทศไทย เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 23 คน ดังต่อไปนี้
ทางหลวงแผ่นดินหมายเลข 1126

ทางหลวงแผ่นดินหมายเลข 1126 สายพาน - ห้วยงิ้ว เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1126 สายแยกทางหลวงแผ่นดินหมายเลข 1 (อำเภอพาน) - อำเภอป่าแดด - บรรจบทางหลวงจังหวัดหมายเลข 1021 (บ้านห้วยงิ้ว) ในสมัยที่ พลเอกเปรม ติณสูลานนท์ เป็นนายกรัฐมนตรี โดยมีการออกประกาศสำนักนายกรัฐมนตรีพระราชกฤษฎีกาให้มีการเวนคืนอสังหาริมทรัพย์เพื่อขยายในปี พ.ศ. 2530 และ พ.ศ. 2533 ทั้งนี้ ทางหลวงสายนี้ได้รับการประกาศให้เป็นเส้นทางที่ต้องดำเนินการสร้างโดยเร่งด่วน ในสมัยที่ นายสมัคร สุนทรเวช ดำรงตำแหน่งเป็นรัฐมนตรีว่าการกระทรวงคมนาคมอีกด้วย
เขตการควบคุม.
ทางหลวงแผ่นดินหมายเลข 1126 แบ่งเขตการควบคุมออกเป็น 3 ตอน ดังนี้
ความสำคัญ.
ทางหลวงแผ่นดินหมายเลข 1126 เป็นทางหลวงสายสำคัญที่ใช้ในการเดินทางของประชาชนในเขตอำเภอป่าแดด อำเภอพาน และอำเภอจุน จังหวัดพะเยา
แม็คนัม ที.เอ.

แม็คนัม ที.เอ. (Magnum T.A.) มีชื่อจริงว่า เทอร์รี เวย์น ออลเลน (Terry Wayne Allen; 11 มิถุนายน ค.ศ. 1959) เป็นอดีตนักมวยปล้ำอาชีพของจิมคร็อกเก็ตโปรโมชันส์ ภายใต้สมาคมของเนชันนัลเรสต์ลิงอัลไลแอนซ์ ปัจจุบันเลิกปล้ำแล้ว หลังจากประสบอุบัติเหตุทางรถยนต์เมื่อปี ค.ศ. 1986
ทางหลวงแผ่นดินหมายเลข 1155

ทางหลวงแผ่นดินหมายเลข 1155 บ้านปี้-บ้านลุง เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด พ.ศ. 2517 ในสมัยนายสัญญา ธรรมศักดิ์ เป็นนายกรัฐมนตรี โดยเป็นทางหลวงสายยุทธศาสตร์ในการปราบปรามขบวนการคอมมิวนิสต์ในเขตดอยยาว จังหวัดเชียงราย ซึ่งทางหลวงสายนี้ถูกประกาศให้เป็นทางหลวงที่จำเป็นต้องสร้างโดยด่วน ในสมัยที่นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม
เขตการควบคุม.
ทางหลวงแผ่นดินหมายเลข 1155 แบ่งเขตการควบคุมออกเป็น 3 ตอน ดังนี้
ความสำคัญ.
ทางหลวงแผ่นดินหมายเลข 1155 เป็นทางหลวงสายสำคัญที่ใช้ในการเดินทางติดต่อของประชาชนในท้องที่อำเภอเวียงแก่น และอำเภอเทิง จังหวัดเชียงราย ทั้งยังเป็นเส้นทางสำคัญที่นักท่องเที่ยวใช้เพื่อเดินทางไปสู่ยอดภูชี้ฟ้า และผาตั้ง อีกด้วย
สมาชิกสภาผู้แทนราษฎรจังหวัดนครศรีธรรมราช

จังหวัดนครศรีธรรมราช มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครศรีธรรมราชมีสมาชิกสภาผู้แทนราษฎรคนแรก คือ ร้อยตรี มงคล รัตนวิจิตร
      พรรคสหชีพ → พรรคประชาชน (พ.ศ. 2490) 
      พรรคสหชีพ 
      พรรคแนวรัฐธรรมนูญ
      พรรคธรรมาธิปัตย์ (พ.ศ. 2498)
      พรรคประชาธิปัตย์
      พรรคเสรีมนังคศิลา
      พรรคสหภูมิ → พรรคชาติสังคม
      พรรคประชาธิปัตย์
      พรรคสหประชาไทย 
      พรรคประชาธิปัตย์
      พรรคกิจสังคม
      พรรคสังคมนิยมแห่งประเทศไทย
      พรรคประชาธิปัตย์
      พรรคกิจสังคม
      พรรคประชาชน (พ.ศ. 2531) → พรรคชาติไทย
      พรรคก้าวหน้า (พ.ศ. 2526) → พรรคเอกภาพ
      พรรคพลังธรรม
      พรรคเอกภาพ
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคพลังประชารัฐ 
      พรรคประชาธิปัตย์
      พรรคพลังประชารัฐ
      พรรคภูมิใจไทย
      พรรครวมไทยสร้างชาติ
      พรรคกล้าธรรม
อันดับย่อยซาลาแมนเดอร์

อันดับย่อยซาลาแมนเดอร์  เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์และนิวต์ ใช้ชื่อวิทยาศาสตร์ว่า Salamandroidea
เป็นอันดับย่อยของซาลาแมนเดอร์ส่วนใหญ่ พบกระจายพันธุ์ในทุกภูมิภาคของโลกยกเว้นทวีปแอนตาร์กติกา, ตอนใต้ของซาฮาร่า และโอเชียเนีย มีลักษณะโครงสร้างของร่างกายแตกต่างจากซาลาแมนเดอร์ในอันดับย่อย Cryptobranchoidea ซึ่งเป็นซาลาแมนเดอร์ที่มีโครงสร้างเหมือนกับซาลาแมนเดอร์ในยุคก่อนประวัติศาสตร์ โดยซาลาแมนเดอร์ในอันดับย่อยนี้ จะมีกระดูกเพียร์ติคูลาร์เป็นเชิงมุม ในขากรรไกรล่างเชื่อมติดกันและทุกชนิดมีการปฏิสนธิภายในตัว ตัวเมียจะถูกปฏิสนธิจากสเปิร์มจากถุงสเปิร์ม ถุงสเปิร์มจะติดอยู่ที่ช่องทวารรวม สเปิร์มจะถูกเก็บไว้ในถุงเก็บสเปิร์มของตัวเมียบนด้านหลังของช่องทวารรวมเป็นสิ่งจำเป็นในเวลาที่วางไข่ 
ฟอสซิลที่เก่าแก่ที่สุดของซาลาแมนเดอร์ในอันดับย่อยนี้ คือ "Beiyanerpeton jianpingensis" ที่พบในชั้นเทียวจิซาน ฟอร์เมชั่น ตรงกับยุคจูราซซิคยุคปลาย ราว 157 ล้านปีมาแล้ว (บวกลบไม่เกิน 3 ล้านปี).
ไซเรน (สัตว์สะเทินน้ำสะเทินบก)

ไซเรน  สัตว์สะเทินน้ำสะเทินบกจำพวกซาลาแมนเดอร์วงศ์หนึ่ง ใช้ชื่อวงศ์ว่า Sirenidae จัดอยู่ในอันดับย่อย Sirenoidea
ไซเรน มีความแตกต่างจากซาลาแมนเดอร์จำพวกอื่น ๆ พอสมควร เนื่องจากมีลำตัวเรียวยาวคล้ายปลาไหลหรือเขียดงู ไม่มีขาคู่หลังและกระดูกเชิงกราน ขาคู่หน้าเล็กมากและนิ้วเท้าลดจำนวนลง ปากเป็นจะงอยแข็ง เมื่อเข้าสู่วัยเจริญพันธุ์ยังคงรูปโครงสร้างของระยะวัยอ่อนไว้หลายประการ เช่น ไม่มีเปลือกตา, มีเหงือก, มีช่องเปิดเหงือก 1 คู่ หรือ 3 ช่อง, ไม่มีฟัน, ไม่มีกระดูกแมคซิลลา หรือมีขนาดเล็กมาก รวมทั้งลักษณะโครงสร้างของผิวหนัง 
มีความยาวของลำตัวประมาณ 10–90 เซนติเมตร อาศัยอยู่ในน้ำตลอดเวลา เช่น บึง, ทะเลสาบ หรือแหล่งน้ำที่มีกระแสน้ำไม่แรง และมีพืชน้ำขึ้นหนาแน่น กินอาหารจำพวกสัตว์ไม่มีกระดูกสันหลังขนาดเล็ก เช่น กุ้ง, ปู, แมลงน้ำ, หนอนแดง, ไส้เดือนน้ำ เป็นต้น โดยกินด้วยการดูด ในช่วงฤดูแล้งจะฝังตัวอยู่ใต้โคลน โดยสร้างปลอกหุ้มตัวคล้ายดักแด้ของแมลง การปฏิสนธิของไซเรน เกิดขึ้นภายนอกตัว และไม่พบมีพฤติกรรมเกี้ยวพาราสี และไม่มีต่อมโคลเอคัลซึ่งเป็นต่อมที่ตัวผู้ของซาลาแมนเดอร์จำพวกอื่นใช้สร้างสเปอร์มาโทฟอร์ และของตัวเมียใช้เก็บสเปิร์ม ตัวเมียวางไข่ติดกับพืชน้ำหรือสร้างรังอยู่ในกอของพืชน้ำที่อยู่ใต้น้ำ บางชนิดมีพฤติกรรมเฝ้าไข่
การจำแนก.
แบ่งออกได้เป็น 2 สกุล 4 ชนิด ได้แก่
ไซเรน พบกระจายพันธุ์อยู่บริเวณแม่น้ำมิสซิสซิปปีในสหรัฐอเมริกา และทางตอนบนของเม็กซิโกในพื้นที่ทางตะวันออกเฉียงเหนือ
สกุลไซเรน

สกุลไซเรน  เป็นสกุลของซาลาแมนเดอร์ ในวงศ์ Sirenidae ใช้ชื่อสกุลว่า "Siren" 
มีรูปร่างเรียวยาวเหมือนงูหรือปลาไหล ลำตัวเรียวยาว ไม่มีขาคู่หลัง ไม่มีฟัน มีกระดูกแมคซิลลาขนาดเล็กมาก ขาคู่หน้าเล็กมาก อาศัยและดำรงชีวิตในน้ำตลอดชีวิต พบกระจายพันธุ์เฉพาะลุ่มแม่น้ำมิสซิสซิปปีในทวีปอเมริกาเหนือ ขนาดยาวที่สุดพบได้ถึง 90 เซนติเมตร กินสัตว์น้ำจำพวกสัตว์ไม่มีกระดูกสันหลังเป็นอาหาร
จำแนกออกได้เป็น 2 ชนิด และมีบางชนิดที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
ไซเรนแคระ

ไซเรนแคระ  เป็นสกุลของซาลาแมนเดอร์ จำพวกไซเรน (Sirenidae) สกุลหนึ่ง ใช้ชื่อสกุลว่า "Pseudobranchus"
ไซเรนในสกุลนี้ มีรูปร่างแตกต่างจากไซเรนในสกุล "Siren" คือ มีลำตัวสั้นป้อมกว่า และไม่มีกระดูกแมคซิลลา พบกระจายพันธุ์ทางภาคตะวันออกเฉียงใต้ของสหรัฐอเมริกา
แบ่งออกได้เป็น 2 ชนิด คือ
รอยัลรัมเบิล (2001)

รอยัลรัมเบิล (2001) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2001 ซึ่งจะจัดเป็นปีที่ 14 แล้ว สถานที่จัดคือ นิวออร์ลีนส์อารีนา ในเมืองนิวออร์ลีนส์, รัฐลุยเซียนา สหรัฐอเมริกา โดยจะจัดในวันที่ 21 มกราคม พ.ศ. 2544 ซึ่งจัดหลังจากศึก อาร์มาเกดดอน (2000) โดยจะมีแมทช์การปล้ำรอยัลรัมเบิล
แมตช์การปล้ำ.
แมตช์การปล้ำรอยัลรัมเบิล.
ทุกๆ 2 นาที จะมีนักมวยปล้ำออกมา 1 คน
วัดศรีสวาย

วัดศรีสวาย ตั้งอยู่ห่างออกไปทางตอนใต้ของวัดมหาธาตุประมาณ 350 เมตร โบราณสถานสำคัญที่ตั้งอยู่ในกำแพงแก้ว ประกอบด้วยปรางค์ 3 องค์ รูปแบบศิลปะลพบุรี ลักษณะของปรางค์ค่อนข้างเพรียว ตั้งอยู่บนฐานเตี้ย ๆ ลวดลายปูนปั้นบางส่วนเหมือนลายบนเครื่องถ้วยจีน สมัยราชวงศ์หยวน ได้พบทับหลังสลักเป็นรูปนารายณ์บรรทมสินธุ์ ชิ้นส่วนของเทวรูป และศิวลึงค์ที่แสดงให้เห็นว่าเคยเป็นเทวสถานในศาสนาฮินดูมาก่อน แล้วแปลงเป็นพุทธสถานโดยต่อเติมวิหารขึ้นที่ด้านหน้า แล้วเป็นวัดในพุทธศาสนาภายหลัง
นน
วัดศรีสวาย เดิมเป็นเทวสถานในศาสนาพราหมณ์หรือฮินดู ลักษณะเป็นปรางค์สามยอดแบบขอม มีคูน้ำล้อมรอบปรางค์สามองค์ โบราณสถานดังกล่าวนี้มีที่มาจากทรงปราสาทแบบขอม แต่ได้รับการดัดแปลงแตกต่างจากต้นแบบ เช่นส่วนประดับของปราสาทขอมที่เรียกว่า บันแถลง กลายเป็นรูปกลีบขนุน และปูนปั้นประดับกลีบขนุนเป็นรูปครุฑยุดนาคและเทวดา ปรางค์วัดศรีสวายจึงแตกต่างจากปรางค์สมัยกรุงศรีอยุธยาซึ่งมีต้นแบบจาก ปรางค์ในศิลปะขอมและคล้ายคลึงแบบขอมมากกว่าปรางค์ในแบบของช่างสุโขทัย
เมื่อครั้งพระบาทสมเด็จพระมงกุฎเกล้าเจ้าอยู่หัว เสด็จประพาสเมืองสุโขทัย ทรงพบรูปพระอิศวรและและโบราณวัตถุหินจำหลักเป็นทับหลังรูปพระนารายณ์บรรทมสินธุ์ รูปพระนารายณ์สี่กร และชิ้นส่วนของเทวรูปและศิวลึงค์ทำด้วยสำริด จึงทรงสันนิษฐานว่า วัดศรีสวายนี้คงเป็นสถานที่พวกพราหมณ์ใช้ทำพิธีโล้ชิงช้า (ตรียัมปวาย) แต่ต่อมาเมื่อคนไทยเข้ามาครอบครองกรุงสุโขทัย วัดนี้จึงถูกดัดแปลงให้เป็นวัดทางพระพุทธศาสนา
สกุลคองโกโครมิส

สกุลคองโกโครมิส เป็นสกุลของปลาน้ำจืดขนาดเล็กสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า "Congochromis" (/คอง-โก-โคร-มิส/)
จัดเป็นปลาหมอแคระสกุลหนึ่ง เป็นสกุลใหม่ที่เพิ่งถูกตั้งชื่อมาในปี ค.ศ. 2007 เดิมเคยจัดให้อยู่ในสกุล "Nanochromis" ลักษณะโดยทั่วไป คือ มีขนาดเล็กกว่าปลาในสกุล "Nanochromis" มีลำตัวป้อมกว่า ตาไม่ปูดโปนทำให้ทรงหัวดูมนกลม มีพฤติกรรมหากินบริเวณพื้นน้ำ อาศัยอยู่รวมกันเป็นฝูง มีลักษณะการว่ายน้ำที่ประหลาด
พบกระจายพันธุ์ในทวีปแอฟริกาตอนกลาง แถบลุ่มแม่น้ำคองโก ได้แก่ แคเมอรูน, ซาอีร์, แอฟริกากลาง เป็นต้น
แบ่งออกได้เป็น 4 ชนิด ได้แก่
นิยมเลี้ยงกันเป็นปลาสวยงาม ในประเทศไทยนับเป็นปลาสกุลที่หายาก มีอุปนิสัยอยู่รวมกันเป็นฝูงได้ ไม่มีนิสัยก้าวร้าวเหมือนปลาหมอสีสกุลหรือชนิดอื่น ๆ ปัจจุบันสามารถเพาะขยายพันธุ์ได้แล้วในตู้เลี้ยง
สมาชิกสภาผู้แทนราษฎรจังหวัดนนทบุรี

จังหวัดนนทบุรี มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนนทบุรีมีสมาชิกสภาผู้แทนราษฎรคนแรก คือ หลวงศรีเขตนคร (ปลื้ม สวนะปรีดี)
       พรรคธรรมาธิปัตย์ (พ.ศ. 2498)
       พรรคสหภูมิ → พรรคชาติสังคม
       พรรคสหประชาไทย 
       พรรคประชาธิปัตย์
       พรรคกิจสังคม
       พรรคประชากรไทย
       พรรคประชาธิปัตย์
       พรรคประชากรไทย
       พรรคชาติไทย
       พรรคความหวังใหม่ 
       พรรคพลังธรรม 
       พรรคประชากรไทย
       พรรคพลังธรรม 
      พรรคประชากรไทย → พรรคราษฎร (พ.ศ. 2541)
       พรรคความหวังใหม่ 
       พรรคไทยรักไทย
       พรรคชาติพัฒนา (พ.ศ. 2535)
       พรรคพลังประชาชน → พรรคเพื่อไทย
       พรรคพลังประชาชน → พรรคภูมิใจไทย
       พรรคประชาธิปัตย์
      พรรคเพื่อไทย
      พรรคพลังประชารัฐ 
      พรรคก้าวไกล → พรรคประชาชน
สโมสรฟุตบอลเอสซีจี เมืองทอง ยูไนเต็ด ในฤดูกาล 2556

การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ปี พ.ศ. 2556
การซื้อ-ขายนักฟุตบอล.
ทั้งหมด.
<templatestyles src="Col-begin/styles.css"/>
ผู้เล่น.
ชุดผู้เล่นไทยพรีเมียร์ลีก.
เลกแรก.
<templatestyles src="Template:Football squad player/styles.css" />
เลกสอง.
<templatestyles src="Template:Football squad player/styles.css" />
ชุดผู้เล่นเอเอฟซี แชมเปียนส์ลีก.
<templatestyles src="Template:Football squad player/styles.css" />
ผู้เล่นตัวจริง 11 คนแรก.
<templatestyles src="Col-begin/styles.css"/>
การแข่งขัน.
ไทยพรีเมียร์ลีก.
ตารางคะแนน.
ตารางคะแนนไทยพรีเมียร์ลีก 2013
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
 "ณ วันที่ 3 พฤศจิกายน 2556"
 "ณ วันที่ 3 พฤศจิกายน 2556"
สถิติ.
ผู้ทำประตูสูงสุด.
^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง
 "ณ วันที่ 3 พฤศจิกายน 2556"
ผู้ช่วยจ่ายบอลสูงสุด.
^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง
 "ณ วันที่ 3 พฤศจิกายน 2556"
คลีนชีตส์.
^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง
 "ณ วันที่ 3 พฤศจิกายน 2556"
ใบเหลืองและใบแดง.
^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง
 "ณ วันที่ 3 พฤศจิกายน 2556"
แรงงานเกณฑ์

แรงงานเกณฑ์  เป็นแรงงานไม่เสรี มักไม่ได้รับค่าจ้าง ซึ่งต้องอาศัยบุคคลที่มีฐานะทางสังคมต่ำ และรัฐหรือผู้ที่เหนือกว่า (เช่น ชนชั้นสูงหรือขุนนาง) การเกณฑ์แรงงานเป็นการเก็บภาษีอากรรูปแบบเก่าแก่ที่สุดและแพร่หลายที่สุด สืบย้อนไปได้ถึงกำเนิดอารยธรรม การเกณฑ์แรงงานเป็นการใช้แรงงานบังคับที่กำหนดโดยรัฐต่อชาวนาที่ยากจนกว่าจะจ่ายภาษีรูปแบบอื่น แต่บางครั้งบุคคลที่มีทรัพยากรเงินก็ยังถูกเกณฑ์อยู่ดี
แรงงานในระบบแรงงานเกณฑ์ยังมีอิสระโดยสมบูรณ์ในหลายด้าน นอกเหนือจากการใช้แรงงานของตน และงานนั้นมีเว้นระยะโดยปกติ ซึ่งมีกำหนดเป็นจำนวนวันหรือเดือนที่แน่นอนในแต่ละปี แรงงานเกณฑ์เป็นแรงงานไม่สรีที่กรรมกรไม่ได้รับการชดเชยหรือได้รับการชดเชยไม่เต็มที่ ระบบแรงงานเกณฑ์ไม่จำเป็นต้องอาศัยประชากรที่มีที่ดิน พืชผลหรือเงิน ฉะนั้น แรงงานเกณฑ์จึงมักเป็นที่นิยมในเศรษฐกิจที่ขาดแคลนเงิน กอร์เวแรงงานเกณฑ์ยังพบมากในเศรษฐกิจที่การแลกเปลี่ยนยังเป็นวิธีการค้าเป็นปกติ หรือในเศรษฐกิจยังชีพ
คำนี้ใช้อ้างอิงถึงยุโรปยุคกลางหรือยุคใหม่ตอนต้น ที่ซึ่งเจ้าเรียกร้องจากข้า หรือพระมหากษัตริย์ทรงเรียกร้องจากคนในบังคับ อย่างไรก็ดี การใช้คำนี้ไม่จำกัดเฉพาะเวลาหรือสถานที่นั้น การปฏิบัติมีแพร่หลาย ตั้งแต่อียิปต์ โรม จีนและญี่ปุ่น ฝรั่งเศส อารยธรรมอินคา ฯลฯ รวมถึงประเทศไทยในอดีตด้วย
ปูรณิมา มหโต

ปูรณิมา มหโต ("ปูรณิมา มหโต", "ปูรณิมา มาหาโต") เป็นทั้งนักยิงธนูชาวอินเดีย และเป็นผู้ฝึกสอนยิงธนูจากชัมเศทปุระ ประเทศอินเดีย เธอเป็นผู้ชนะการแข่งขันยิงธนูชิงแชมป์ประเทศอินเดีย รวมถึงได้รับเหรียญเงินจากการแข่งขันกีฬาเครือจักรภพ 1998 และเป็นผู้ฝึกสอนให้แก่ทีมชาติอินเดียในโอลิมปิกฤดูร้อน 2008 รวมถึงเป็นได้รับเลือกให้เป็นผู้ฝึกสอนให้แก่ทีมในโอลิมปิกฤดูร้อน 2012
ผลงานที่ผ่านมา.
เมื่อครั้งเยาว์วัย ปูรณิมาได้ดูการยิงธนูในเทือกเขาพิรสานคร ชัมเศทปุระ เธอได้รับการฝึกฝน ณ ที่แห่งนั้นก่อนที่จะย้ายไปยังเบอร์มาไมน์สเมื่อครั้งที่ชัมเศทปุระได้ปิดพิรสานครในครั้งหนึ่ง เธอได้เข้าร่วมทีมชาติอินเดียใน ค.ศ. 1992 และได้ย้ายไปเดลีเพื่อฝึกฝนร่วมกับทีม
ในฐานะนักยิงธนู ปูรณิมาได้รับเหรียญรางวัลทั้งในระดับชาติและนานาชาติของการแข่งขันยิงธนู เธอยังเป็นแชมป์ของประเทศอินเดีย ในการแข่งขันยิงธนูชิงแชมป์นานาชาติ 1993 เธอได้รับเหรียญทองในการแข่งขันประเภททีม ส่วนในการแข่งขันปูเน่เนชันแนลเกมส์ 1994 เธอได้รับรางวัลหกเหรียญทองในการแข่งขันยิงธนู และเธอยังได้เข้าแข่งขันในเอเชียนเกมส์ 1994 แต่ไม่ได้รับเหรียญรางวัล จากนั้น ใน ค.ศ. 1997 ที่การแข่งขันชิงแชมป์แห่งชาติ เธอได้รับรางวัลสองเหรียญทองและทำสถิติของประเทศสองรายการ รวมทั้งได้รับรางวัลเหรียญเงินจากการแข่งขันกีฬาเครือจักรภพ 1998 ในการแข่งขันกีฬาแห่งชาติอินเดีย 1999 โดลา บาเนอร์จี ได้ทำลายสถิติของประเทศที่ปูรณิมาได้ทำไว้เมื่อสองปีก่อนในรายการแข่งขันยิงธนู 30 เมตร
การฝึกสอน.
ปูรณิมาเป็นผู้ฝึกสอนยิงธนู โดยเริ่มตั้งแต่ใน ค.ศ. 1994 เธอเป็นผู้ฝึกสอนที่โรงเรียนยิงธนูทาทา ซึ่งเธอได้รับการแต่งตั้งตำแหน่งใน ค.ศ. 2012 นักยิงธนูที่เธอฝึกสอนเป็นการส่วนตัว ประกอบด้วยนักยิงธนูโอลิมปิกฤดูร้อน 2012 อย่างทีปิกา กุมารี
ปูรณิมาได้เป็นผู้ฝึกสอนทีมชาติอินเดียในหลายรายการ รวมทั้งยิงธนูอาวุโสกลางแจ้งชิงแชมป์โลก 2005 ที่ประเทศสเปน ที่ซึ่งทีมของเธอได้รับรางวัลเหรียญเงิน และเธอเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์เอเชีย 2007 ณ ประเทศจีน ที่ซึ่งทีมชายที่ได้รับการฝึกสอนจากเธอได้อันดับหนึ่งและทีมหญิงที่ได้รับการฝึกสอนจากเธอได้อันดับสาม รวมทั้งเป็นผู้ช่วยผู้ฝึกสอนให้แก่ทีมอินเดียในโอลิมปิกฤดูร้อน 2008 และยังเป็นผู้ฝึกสอนให้แก่นักกีฬาอินเดียในเวิลด์คัพ 2008 ที่ประเทศโครเอเชีย โดยนักธนูของเธอได้รับเหรียญเงินและเหรียญทองแดงจากการแข่งขัน รวมทั้งเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์โลก 2009 และเป็นผู้ฝึกสอนให้แก่นักยิงธนูอินเดียสามรายในยิงธนูเวิลด์คัพแกรนด์ 2010 ตลอดจนเป็นผู้ฝึกสอนแก่ทีมชาติอินเดียในเอเชียนเกมส์ 2010 ที่ซึ่งนักยิงธนูของเธอได้รับสองเหรียญทองแดงในประเภทบุคคล และเป็นผู้ฝึกสอนแก่ทีมชาติอินเดียในกีฬาเครือจักรภพ 2010 โดยเหล่านักกีฬาของเธอได้รับสามเหรียญทองกับสองเหรียญทองแดง ในการประชุมกีฬาระดับโลก TURF 2011 เธอได้รับการจารึกชื่อเป็นผู้ฝึกสอนแห่งปี เธอได้รับรางวัลราม ดายัล มันดา สาขาผู้ฝึกสอนยอดเยี่ยมแห่งปีจากรัฐบาลฌาร์ขัณฑ์ในวันฉลองมหกรรมเดิน-วิ่งโอลิมปิก เมื่อวันที่ 23 มิถุนายน ค.ศ. 2012 ที่รันจี
ปูรณิมายังได้รับเลือกให้เป็นตัวแทนอินเดียในโอลิมปิกฤดูร้อน 2012 ในฐานะผู้ฝึกสอนทีมชาติด้วยเช่นกัน
สมาชิกสภาผู้แทนราษฎรจังหวัดระยอง

จังหวัดระยอง มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดระยองมีสมาชิกสภาผู้แทนราษฎรคนแรก คือ หลวงประสานนฤชิต (เดิม อนุกระหานนท์)
      พรรคอิสระ (พ.ศ. 2488) 
      พรรคเสรีมนังคศิลา 
      ไม่สังกัดพรรคการเมือง
      พรรคสันติชน
      พรรคเกษตรสังคม
      พรรคประชาธิปัตย์
      พรรคกิจสังคม 
      พรรคกิจสังคม 
      พรรคชาติไทย
      พรรคสหประชาธิปไตย
      พรรคประชาธิปัตย์
      พรรคราษฎร (พ.ศ. 2529) 
      พรรคสามัคคีธรรม
      พรรคความหวังใหม่ 
      พรรคชาติพัฒนา (พ.ศ. 2535)
      พรรคประชาธิปัตย์
      พรรคไทยรักไทย
      พรรคชาติไทย
      พรรคประชาธิปัตย์
      พรรคประชาธิปัตย์
      พรรคพลังประชารัฐ 
      พรรคก้าวไกล
      พรรคก้าวไกล → พรรคประชาชน
สาธารณรัฐสังคมนิยมโซเวียตยูเครน

สาธารณรัฐสังคมนิยมโซเวียตยูเครน  หรือ ยูเครนโซเวียต เป็นหนึ่งใน 15 สาธารณรัฐองค์ประกอบของสหภาพโซเวียต ก่อตั้งขึ้นในปี 1922 และล่มสลายในปี 1991 ในเพลงชาติสาธารณรัฐสังคมนิยมโซเวียตยูเครน สาธารณรัฐถูกเรียกง่าย ๆ ว่า ยูเครน สาธารณรัฐถูกปกครองโดยพรรคคอมมิวนิสต์แห่งสหภาพโซเวียตผ่านพรรคลูก นั่นคือ พรรคคอมมิวนิสต์ยูเครน ในฐานะสาธารณรัฐสหภาพของสหภาพโซเวียต ซึ่งมีสถานะเป็นรัฐพรรคเดียวที่มีการรวมศูนย์อย่างสูง
สาธารณรัฐยูเครนก่อตั้งขึ้นโดยบอลเชวิคภายหลังความพ่ายแพ้ของสาธารณรัฐประชาชนยูเครนในช่วงสงครามโซเวียต-ยูเครนระหว่างสงครามกลางเมืองรัสเซีย ในฐานะที่เป็นองค์การกึ่งรัฐ (Proto-state) ของสหภาพโซเวียต สาธารณรัฐยูเครนได้กลายเป็นสมาชิกผู้ก่อตั้งสหประชาชาติพร้อมกับสาธารณรัฐเบียโลรัสเซีย แม้ว่าพวกเขาจะเป็นตัวแทนของรัฐมวลสหภาพอย่างถูกต้องตามกฎหมายในกิจการต่างประเทศของสหภาพโซเวียต หลังจากการล่มสลายของสหภาพโซเวียต สาธารณรัฐยูเครนก็ถูกแปลงเป็นรัฐชาติสมัยใหม่ยูเครน
ตลอดประวัติศาสตร์ 72 ปี พรมแดนของสาธารณรัฐเปลี่ยนแปลงไปหลายครั้ง โดยส่วนสำคัญคือยูเครนตะวันตกที่ถูกผนวกโดยกองกำลังโซเวียตในปี 1939 จากสาธารณรัฐโปแลนด์ และการเพิ่มคาร์เพเทียนรูทีเนียจากเชโกสโลวาเกียในปี 1945 นครฮาร์คอฟทางตะวันออกเป็นเมืองหลวงของสาธารณรัฐตั้งแต่ก่อตั้ง อย่างไรก็ตาม ในปี 1934 รัฐบาลได้ย้ายเมืองหลวงไปยังกรุงเคียฟ เมืองหลวงประวัติศาสตร์ของยูเครน เคียฟยังคงเป็นเมืองหลวงของสาธารณรัฐยูเครนในช่วงเวลาที่เหลือ และยังคงเป็นเมืองหลวงของยูเครนที่แยกตัวเป็นเอกราชหลังสหภาพโซเวียตล่มสลาย
ในทางภูมิศาสตร์ สาธารณรัฐยูเครนตั้งอยู่ในยุโรปตะวันออกทางเหนือของทะเลดำ ล้อมรอบด้วยมอลเดเวีย เบียโลรัสเซียและรัสเซีย พรมแดนระหว่างสาธารณรัฐยูเครนกับเชโกสโลวาเกียก่อให้เกิดจุดชายแดนด้านตะวันตกสุดของสหภาพโซเวียต จากการสำรวจสำมะโนของสหภาพโซเวียตในปี 1989 สาธารณรัฐมีประชากร 51,706,746 คน ซึ่งลดลงอย่างรวดเร็วหลังจากสหภาพโซเวียตล่มสลาย
ผีเสื้อหนอนม้วนใบเขานัน

ผีเสื้อหนอนม้วนใบเขานัน (ชื่อวิทยาศาสตร์: "Fibuloides khaonanensis"; ชื่อสามัญ: Khao Nan Leaf Rollers) เป็นสัตว์จัดเป็นผีเสื้อกลางคืน หรือ มอธขนาดเล็ก (Microlepidoptera) ในวงศ์ผีเสื้อหนอนม้วนใบ (Family Tortricidae) ที่พบเฉพาะประเทศไทย ซึ่งถูกค้นพบโดย ผศ.ดร.นันทศักดิ์ ปิ่นแก้ว 
ที่มาของชื่อ.
ผีเสื้อหนอนม้วนใบเขานัน ได้รับการตั้งชื่อวิทยาศาสตร์ไว้ว่า "Fibuloides khaonanensis" ชื่อระบุชนิด "khaonanensis" นั้น ตั้งตามชื่อสถานที่ค้นพบ คือ เขานัน เป็นชื่อทิวเขาที่ตั้งอยู่ในแนวทิวเขานครศรีธรรมราช เขตจังหวัดนครศรีธรรมราช
ประวัติการค้นพบ.
ผีเสื้อหนอนม้วนใบเขานันถูกค้นพบโดย ผศ.ดร.นันทศักดิ์ ปิ่นแก้ว อาจารย์ประจำภาควิชากีฏวิทยา คณะเกษตรกำแพงแสน มหาวิทยาลัยเกษตรศาสตร์ วิทยาเขตกำแพงแสน ค้นพบในบริเวณจุดชมบัวแฉก เขานัน อุทยานแห่งชาติเขานัน ต.ทุ่งศาลา อ.สิชล จ.นครศรีธรรมราช ที่ระดับความสูงประมาณ 310 เมตรจากระดับน้ำทะเล ภายใต้โครงการศึกษาความหลากหลายทางชีวภาพในระบบนิเวศป่าเมฆ สนับสนุนงบประมาณโดยโครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย (BRT) ซึ่งเก็บตัวอย่างได้ 4 ตัวและเป็นเพศผู้ทั้งหมด เก็บได้ในช่วงเดือนพฤษภาคมและเดือนมิถุนายน ปี พ.ศ. 2549
ลักษณะ.
ผีเสื้อหนอนม้วนใบเขานันมีความกว้างของปีกขณะกางปีกวัดได้ประมาณ 6.6-6.7 มิลลิเมตร ซึ่งถือว่ามีขนาดเล็กมาก ลำตัวมีสีน้ำตาลอ่อนและมีเกล็ดขนาดใหญ่คลุมทั่วตัว ปีกคู่หน้าและปีกคู่หลังมีขนาดไม่เท่ากัน โดยปีกคู่หน้าค่อนข้างแคบและยาวกว่าปีกคู่หลัง (คล้ายกับรูประฆังนอนตะแคง) พื้นปีกสีน้ำตาลเข้มและมีลายแถบสีขาวครีมเล็กๆ คาดบริเวณขอบปีกด้านหน้า ส่วนปีกคู่หลังขนาดปีกใหญ่และกว้างมากกว่าปีกคู่หน้า (คล้ายกับรูปห้าเหลี่ยม) พื้นปีกสีน้ำตาลอ่อน และมีส่วนคล้ายกับเส้นขนละเอียดยาว ขึ้นเรียงกันรอบขอบปีกด้านนอกทั้งสองปีก ส่วนหนวดหนึ่งคู่มีสีน้ำตาลอ่อนลักษณะเรียวยาวคล้ายเส้นด้าย และส่วนขามีเกล็ดสีน้ำตาลแถบสีขาวคาดสลับเป็นปล้องขึ้นคลุมทั่วทั้งสามคู่ นอกจากนี้บริจาคด้านข้างส่วนท้องปล่องที่ 4, 5, 6 และ 7 มีกลุ่มแถบเกล็ดพิเศษขึ้นคลุมอีกด้วย
แหล่งที่อยู่อาศัยและการแพร่กระจาย.
ผีเสื้อหนอนม้วนใบเขานันมีแหล่งที่อยู่อาศัยในป่าดิบชื้นและแพร่กระจายอยู่ในอุทยานแห่งชาติเขานัน จ.นครศรีธรรมราช
การเลือกตั้งทั่วไปในกัมพูชา พ.ศ. 2498

การเลือกตั้งสมัชชาแห่งชาติครั้งแรกของกัมพูชาหลังการได้รับเอกราชตามสนธิสัญญาเจนีวา พ.ศ. 2497 เกิดขึ้นเมื่อเดือนกันยายน พ.ศ. 2498 พรรคสังคมได้รับชัยชนะ โดยได้ไปทั้งหมด 91 ที่นั่ง
ข้อกล่าวหาเกี่ยวกับการทุจริต.
หลังการเลือกตั้ง มีข้อกล่าวหาเกี่ยวกับการทุจริตเกิดขึ้น Kiernan (1985) ให้ข้อสังเกตว่าแม้ในพื้นที่ที่พรรคคอมมิวนิสต์ได้รับความนิยมแต่กรมประชาชนไม่ได้รับการเลือกตั้งเลย ใน เมโมต ซึ่งกล่มกองโจรของพรรคคอมมิวนิสต์มีความเข้มแข็งระหว่างสงคราม และกล่มเกษตรกรสวนยางพารานิยมฝ่ายซ้าย แต่ผลปรากฏว่าพรรคสังคมได้ 6149 คะแนน พรรคประชาธิปไตยได้ 99 คะแนน ส่วน ส็อก สาไพ ผู้สมัครจากกรมประชาชนไม่ได้คะแนนเลย
พระนโรดม สีหนุเองได้กล่าวใน พ.ศ. 2501 ว่า 39 ตำบลในประเทศเป็นเขตสีแดงหรือสีชมพู โดยดูจากการเลือกตั้ง พ.ศ. 2498 ในหลายตำบล พรรคคอมมิวนิสต์ได้รับการสนับสนุนมากในการเลือกตั้งครั้งนี้ แต่ในความเป็นจริง กรมประชาชนได้รับคะแนนน้อยมากหรือไม่ได้เลย
แอรอก

แอรอก  เป็นเมืองหลักของจังหวัดแมร์แคซี ประเทศอิหร่าน ตั้งอยู่กึ่งกลางระหว่างเมืองแฮเมดอนกับเมืองโกม จากข้อมูลปี พ.ศ. 2554 มีประชากร 526,182 คนใน 160,761 ครัวเรือน เมืองนี้มีชื่อเล่นว่า "เมืองหลวงอุตสาหกรรมแห่งอิหร่าน" เมืองมีชื่อเสียงทางด้านเครื่องปั้นดินเผาและการทอพรม
ลาร์นากา

ลาร์นากา ("Lárnaka"; /"İskele"l ฟินิเชีย: כתיון, "Kityon") เป็นเมืองใหญ่เป็นอันดับ 3 ของประเทศไซปรัส รองจากนิโคเซีย และลีมาซอล ตั้งอยู่บนชายฝั่งทิศใต้ของประเทศ มีประชากร 143,367 คน (2011) เป็นเมืองท่าการค้าที่ใหญ่เป็นอันดับ 2 ของเกาะ และมีรีสอร์ต มีสนามบินที่ใหญ่ที่สุดของเกาะ คือสนามบินนานาชาติลาร์นากา เมืองมีทิวทัศน์ชายทะเลที่งดงาม เป็นทิวต้นปาล์ม
ดอร์เดรชท์

ดอร์เดรชท์  หรือเรียกอีกชื่อว่า ดอดท์  เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ มีประชากร 118,601 คน ในปี ค.ศ. 2009 เป็นศูนย์กลางการค้าและการต่อเรือ การบริการทางเรือ อุตสาหกรรมไม้ และอุตสาหกรรมเหล็ก เป็นเมืองท่าทางทะเลที่ใหญ่เป็นอันดับ 6 ของประเทศ
มาร์กุส ยูนิอุส บรูตุส

มาร์กุส ยูนิอุส บรูตุส (ต้นเดือนมิถุนายน 85 ปีก่อน ค.ศ. - ปลายเดือนตุลาคม 42 ปีก่อน ค.ศ.) หรือที่รู้จักกันดีในชื่อ บรูตุส เป็นนักการเมืองสมัยปลายสาธารณรัฐโรมัน เป็นที่รู้จักกันดีในสมัยใหม่ว่ามีบทบาทแกนนำในการลอบสังหารจูเลียส ซีซาร์
ปลาเซลฟินยักษ์

ปลาเซลฟินยักษ์ (ชื่อวิทยาศาสตร์: "Poecilia velifera") ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)
มีรูปร่างลักษณะเหมือนกับปลาในวงศ์นี้ทั่วไป กล่าวคือ เป็นปลาผิวน้ำ อยู่รวมกันเป็นฝูง ตัวผู้มีขนาดลำตัวเล็ก แต่มีครีบรวมทั้งสีสันต่าง ๆ สดสวยกว่าตัวเมีย กินอาหารขนาดเล็ก เช่น ลูกน้ำ, ไรแดง, แมลงน้ำขนาดเล็ก รวมถึงพืชน้ำอย่างตะไคร่น้ำหรือสาหร่ายด้วย 
ปลาเซลฟินยักษ์ มีลักษณะเหมือนกับปลาเซลฟิน ("P. latipinna") ซึ่งอยู่ในสกุลเดียวกันมาก คือมีครีบหลังสูงใหญ่เหมือนใบเรือเหมือนกัน แต่ปลาเซลฟินยักษ์มีขนาดลำตัวที่ใหญ่กว่า โดยสามารถยาวได้ถึง 12-20 เซนติเมตร รวมถึงมีครีบหลังที่ใหญ่กว่า และมีก้า่นครีบอ่อน 16-19 ก้าน ขณะที่ปลาเซลฟินมีก้านครีบอ่อนน้อยกว่า คือ 13-14 ก้าน
พบกระจายพันธุ์ในแหล่งน้ำทั่วไปทั้งน้ำจืด, น้ำกร่อย และตามชายฝั่งของเม็กซิโก และคาบสมุทรยูคาทาน เป็นปลาในวงศ์นี้อีกชนิดหนึ่งที่นิยมเลี้ยงกันเป็นปลาสวยงาม
ปลาสอดหางดาบ

ปลาสอดหางดาบ  สกุลของปลาน้ำจืดขนาดเล็กสกุลหนึ่ง ในอันดับปลาออกลูกเป็นตัว (Cyprinodontiformes) ในวงศ์ปลาสอด (Poeciliidae) ใช้ชื่อสกุลว่า "Xiphophorus"
จัดอยู่ในวงศ์ย่อย Poeciliinae นับเป็นปลาสกุลหนึ่งเช่นเดียวกับสกุล "Poecilia" ที่นิยมเลี้ยงกันเป็นปลาสวยงาม โดยชนิดที่นิยมได้แก่ ปลาสอดหางดาบเขียว ("X. hellerii"), ปลาพลาตี้ ("X. maculatus") และปลาวาเรียตัส ("X. variatus") เป็นต้น 
โดยที่ชื่อสกุลนั้นมาจากภาษากรีกคำว่า ξίφος (ดาบ, มีดสั้น) และ φόρος (ผู้แบก, ผู้ถือ) หมายถึง "ลักษณะของหางตัวผู้ที่มีโกโนโพเดียม"
มีขนาดตั้งแต่ 2.5-14 เซนติเมตร เป็นปลาที่กระจายพันธุ์ตั้งแต่เม็กซิโก, กัวเตมาลา และเบลิซ เช่นเดียวกับปลาสกุล "Poecilia" หรือสกุลอื่น ๆ ในวงศ์เดียวกัน คือ นิยมเลี้ยงเป็นปลาสวยงาม และเพาะขยายพันธุ์จนมีสีสันและครีบต่าง ๆ ที่หลากหลายสวยงามกว่าปลาดั้งเดิมในธรรมชาติ
การจำแนก.
พบทั้งสิ้น 28 ชนิด
วงศ์ย่อยปลาสอด

วงศ์ย่อยปลาสอด  เป็นวงศ์ย่อยของปลาน้ำจืด ในวงศ์ปลาสอด (Poeciliidae) ในอันดับปลาออกลูกเป็นตัว หรืออันดับปลาหัวตะกั่ว (Cyprinodontiformes) ใช้ชื่อวงศ์ย่อยว่า Poeciliinae 
ปลาในวงศ์ย่อยนี้ ล้วนแต่เป็นปลาที่ออกลูกเป็นตัวทั้งหมด ยกเว้นในสกุล "Tomeurus" เท่านั้นที่เป็นปลากึ่งวางไข่ ทั้งหมดแพร่กระจายพันธุ์ตั้งแต่ตะวันออกของประเทศสหรัฐอเมริกา, อเมริกากลาง, แคริบเบียน และทวีปอเมริกาใต้ สามารถอาศัยได้ทั้งในน้ำจืดและน้ำกร่อย
การจำแนก.
แบ่งได้เป็น 27 สกุล (บางข้อมูลจัดให้มี 24 สกุล)
สหพันธ์สาธารณรัฐสังคมนิยมโซเวียตรัสเซีย

สหพันธ์สาธารณรัฐสังคมนิยมโซเวียตรัสเซีย (#เปลี่ยนทาง , ,) อดีตมีชื่อเรียกว่า สาธารณรัฐโซเวียตรัสเซีย และมีชื่อเรียกอย่างไม่เป็นทางการว่า รัสเซียโซเวียต สหพันธรัฐรัสเซีย หรือเรียกสั้นเพียง รัสเซีย เป็นสาธารณรัฐที่ใหญ่ที่สุด มีประชากรมากที่สุด และมีการพัฒนาทางเศรษฐกิจสูงสุดในอดีตสหภาพโซเวียต
หลายคนมักเข้าใจว่าสหพันธ์สาธารณรัฐสังคมนิยมโซเวียตรัสเซียกับสหภาพโซเวียตเป็นชื่อประเทศเดียวกัน แต่ที่จริงแล้วรัสเซียเป็นส่วนหนึ่งของสหภาพโซเวียต
ประวัติศาสตร์.
ช่วงเริ่มแรก (ค.ศ. 1917–1920).
รัฐบาลโซเวียตขึ้นสู่อำนาจครั้งแรกเมื่อวันที่ 7 พฤศจิกายน ค.ศ. 1917 หลังจากที่รัฐบาลชั่วคราวรัสเซียภายใต้การนำของ อะเลคซันดร์ เคเรนสกี ซึ่งปกครองสาธารณรัฐรัสเซีย ถูกโค่นล้มในการปฏิวัติเดือนตุลาคม โดยถือเป็นการปฏิวัติรัสเซียครั้งที่สอง เนื่องจากสถานภาพของรัฐยังไม่ชัดเจน ทำให้โซเวียตรัสเซียไม่ได้รับการยอมรับอย่างเป็นทางการจากประเทศเพื่อนบ้านอีกเป็นเวลาห้าเดือน
เมื่อวันที่ 18 มกราคม ค.ศ. 1918 สภาร่างรัฐธรรมนูญได้ออกกฤษฎีกาประกาศให้รัสเซียเป็นสหพันธ์สาธารณรัฐประชาธิปไตย ภายใต้ชื่อ "สหพันธ์สาธารณรัฐประชาธิปไตยรัสเซีย" อย่างไรก็ตาม บอลเชวิคได้กระทำการยุบสภาในวันรุ่งขึ้นและประกาศให้กฤษฎีกานี้เป็นโมฆะ
เมื่อวันที่ 25 มกราคม ค.ศ. 1918 ในการประชุมครั้งที่สามของรัฐสภารัสเซียทั้งปวง รัสเซียที่ไม่ได้รับการยอมรับถูกเปลี่ยนชื่อเป็น "สาธารณรัฐโซเวียตรัสเซีย" เมื่อวันที่ 3 มีนาคม ค.ศ. 1918 ได้มีการลงนามในสนธิสัญญาเบรสท์-ลีตอฟสก์ โดยเป็นการมอบดินแดนส่วนหนึ่งที่เดิมเป็นของจักรวรรดิรัสเซียให้แก่จักรวรรดิเยอรมัน เพื่อแลกกับสันติภาพบนแนวรบด้านตะวันออกของสงครามโลกครั้งที่หนึ่ง เมื่อวันที่ 10 กรกฎาคม ค.ศ. 1918 รัฐธรรมนูญรัสเซียฉบับ ค.ศ. 1918 ได้ประกาศให้เปลี่ยนชื่อประเทศเป็น "สหพันธ์สาธารณรัฐสังคมนิยมโซเวียตรัสเซีย" ใน ค.ศ. 1918 ระหว่างสงครามกลางเมืองรัสเซีย หลายรัฐที่เคยอยู่ภายใต้อดีตจักรวรรดิรัสเซียได้แยกตัวเป็นอิสระจากกัน ทำให้ขนาดของประเทศลดน้อยลงไปอีก
ปลาพลาตี้

ปลาพลาตี้ (ชื่อวิทยาศาสตร์: "Xiphophorus maculatus") ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) อันดับปลาออกลูกเป็นตัว (Cyprinodontiformes)
ชื่อ "พลาตี้" นั้นมาจาก คำว่า "Platypoecilus" ซึ่งเดิมเคยใช้เป็นสกุล มีลักษณะลำตัวสั้นป้อม และกว้างกว่าปลาสอดหางดาบ ("X. hellerii") ปลาตัวผู้ และตัวเมียมีลักษณะคล้ายกัน คือ ปลาตัวผู้ไม่มีส่วนของก้านครีบหางยื่นยาวออกไป เหมือนปลาสอดหางดาบ การสังเกตความแตกต่างระหว่างเพศได้จากโกโนโพเดียม หรืออวัยวะสืบพันธุ์ของปลาตัวผู้ และสีที่สดใสกว่า และขนาดโตกว่าของปลาตัวเมีย มีสีลำตัวค่อนข้างเหลืองจนถึงน้ำตาลอมเขียว หรือเขียวคล้ำอมน้ำเงิน ครีบหลังสั้น มีขนาดเล็ก และมีรูปร่างเกือบกลม ครีบอก ครีบท้อง และครีบหางไม่มีสี แต่ครีบหางอาจมีขอบเป็นสีเขียวหรือสีน้ำเงิน บริเวณโคนหางมีจุดเล็ก ๆ 1-2 จุด ปลาเพศผู้อาจมีแถบจาง ๆ พาดขวางลำตัว 2-5 แถบ 
แพร่กระจายพันธุ์อยู่ในประเทศเม็กซิโก และอเมริกากลางประเทศอื่น ๆ อาทิ กัวเตมาลา, ฮอนดูรัส มีพฤติกรรมอาศัยหลบซ่อนตามไม้น้ำ หรือใต้ร่มเงาริมฝั่งในแหล่งน้ำนิ่ง ในน้ำที่อุณหภูมิประมาณ 20-25 องศาเซลเซียส ค่าความเป็นกรดเป็นด่างประมาณ 7.0-7.5 (pH) 
ปัจจุบัน ปลาพลาตี้ได้รับความนิยมในการเลี้ยงเป็นปลาสวยงาม ได้มีการเพาะขยายพันธุ์จนมีสีสันตลอดจนลวดลายสวยงามกว่าปลาดั้งเดิมในธรรมชาติมากมาย เช่น สีแดง, สีเขียว, สีส้ม, สีดำ, สีทอง หรือหลายสีในตัวเดียวกัน และครีบยาว เป็นต้น
ปลาวาเรียตัส

ปลาวาเรียตัส (ชื่อวิทยาศาสตร์: "Xiphophorus variatus") ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) อันดับปลาออกลูกเป็นตัว (Cyprinodontiformes)
มีลักษณะทั่วไปคล้ายกับปลาพลาตี้ ("X. maculatus") แต่มีความแตกต่างกันที่รูปร่าง, ลำตัว และครีบหลังโดย ปลาวาเรียตัสมีลำตัวกว้างน้อยกว่า และครีบหลังสูงกว่า และลักษณะลำตัวมีลักษณะกึ่งกลางระหว่างปลาพลาตี้ กับปลาสอดหางดาบ ("X. helleri") คือ มีขนาดยาวกว่าปลาพลาตี้ แต่มีความยาวไม่เท่าปลาพลาตี้ ลักษณะสีดั้งเดิมในธรรมชาติคล้ายกับปลาพลาตี้ 
มีถิ่นกำเนิดดั้งเดิมอยู่ในประเทศเม็กซิโกตอนใต้ และตะวันออก มักอาศัยอยู่แหล่งน้ำนิ่งขนาดเล็ก เช่น หนอง, บึง เป็นต้น อุหณภูมิประมาณ 20-24 องศาเซลเซียส กินสัตว์น้ำขนาดเล็ก และตัวอ่อนของแมลง เป็นอาหาร 
ปลาวาเรียตัส ก็เช่นเดียวกับปลาพลาตี้หรือปลาสกุลอื่นในวงศ์เดียวกัน ที่นิยมเลี้ยงเป็นปลาสวยงาม และมีการเพาะขยายพันธุ์จนได้สีและลวดลายหรือครีบต่าง ๆ หลากหลายสวยกว่าปลาดั้งเดิมในธรรมชาติ
สุขาวดี

ตามคติศาสนาพุทธนิกายมหายาน สุขาวดี  คือพุทธเกษตรของพระอมิตาภพุทธะ ตั้งอยู่ทางทิศตะวันตกของโลก สุขาวดี "ไม่ใช่" นิพพาน แต่เป็นภูมิที่สาวกของพระอมิตาภะใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป
ความเชื่อ.
ในอมิตาภสูตรซึ่งเป็นพระสูตรมหายาน ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธาสุสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้ 
ส่วนอมิตายุรัธยานสูตรระบุว่าผู้ไปเกิดในแดนสุขาวดีแบ่งออกเป็น 3 ชั้น คือผู้ศรัทธาในมหายาน สาวกยาน และพวกมิจฉาทิฏฐิ แต่ละชั้นยังแบ่งออกเป็น 3 ระดับ จึงรวมทั้งสิ้นมี 9 ระดับ ผู้เกิดในระดับสูงจะใช้เวลาบำเพ็ญบารมีต่ออีกไม่นานก็จะได้บรลุธรรม ส่วนระดับต่ำลงไปก็จะใช้เวลานานขึ้นตามลำดับ โดยชั้นต่ำสุดจะใช้เวลา 12 กัปจึงจะบรรลุธรรม
การตีความ.
แต่เดิมนิกายสุขาวดีถือว่าสุขาวดีเป็นพุทธเกษตรที่ดำรงอยู่จริง ๆ ทางกายภาพ และมีลักษณะดังที่พระสูตรได้อธิบายไว้ ต่อมามีการผสมผสานความเชื่อของนิกายนี้เข้ากับนิกายเซน ทำให้แนวคิดสุขาวดีถูกอธิบายในเชิงธรรมาธิษฐาน ว่าแท้จริงแล้วสุขาวดีเป็นเพียงแดนที่ถูกสมมติขึ้น เพื่อเป็นอุบายให้พุทธศาสนิกชนใช้เป็นเครื่องยึดเหนี่ยวจิตใจว่าการหลุดพ้นจากทุกข์ไม่ใช่เรื่องยากลำบากเกินไป การระลึกถึงพระอมิตาภะและพระโพธิสัตว์ต่าง ๆ ในสุขาวดีก็เพื่อเป็นอุบายให้นักปฏิบัติปล่อยวางความยึดมั่นถือมั่นในตัวตนของตน พระอมิตาภะแท้จริงหมายถึงธรรมชาติพุทธะที่มีอยู่ในตัวคนทุกคนอยู่แล้ว การระลึกถึงพระอมิตาภะก็เพื่อน้อมนำจิตของผู้นั้นให้กลับก้าวไปสู่ความเป็นพุทธะต่อไป และแดนบริสุทธิ์สุขาวดีถูกตีความใหม่เป็นภาวะที่จิตที่บริสุทธิ์ที่มีอยู่แล้วในจิตของสรรพสัตว์ทั้งหลาย การปฏิบัติต่าง ๆ จึงทำเพื่อน้อมจิตให้กลับไปสู่สภาพบริสุทธิ์ดั้งเดิม การสวดพระนามพระอมิตาภะเป็นพุทธานุสติแบบหนึ่ง ซึ่งต้องปฏิบัติควบคู่ไปกับการรักษาศีลและศึกษาพระธรรม 
ลัทธิอนุตตรธรรม.
ลัทธิอนุตตรธรรมมีความเชื่อเกี่ยวกับสุขาวดีต่างจากพระพุทธศาสนา ใน พระโอวาทพระอนุตตรธรรมมารดาสิบบัญญัติ  ซึ่งเป็นคัมภีร์เล่มหนึ่งของลัทธิอนุตตรธรรมระบุว่าสุขาวดีคือนิพพาน เรียกอีกอย่างว่า อนุตตรภูมิ ("หลี่เทียน") เป็นที่ประทับของพระแม่องค์ธรรม พระเจ้าผู้สร้างสรรพสิ่ง และให้กำเนิดจิตจำนวน 9,600,000,000 ดวง สุขาวดีจึงเป็นต้นกำเนิดของเวไนยสัตว์ทั้งหลาย พระแม่และดวงจิตทั้งหมดได้เสวยสุขร่วมกันบนสุขาวดีเป็นเวลานาน จนเมื่อพระแม่สร้างโลกขึ้นจึงส่งดวงจิตทั้งหมดลงมาเกิดบนโลก เพื่อใหช่วยกันพัฒนาโลกให้เจริญขึ้น แต่สรรพสัตว์กลับหลงลืมธรรมชาติบริสุทธิ์ดั้งเดิมของตน จึงต้องเวียนว่ายตายเกิดต่อไปและไม่สามารถกลับสู่สุขาวดีได้ พระแม่องค์ธรรมจึงต้องส่งพระพุทธเจ้า พระโพธิสัตว์ และเซียนทั้งหลาย ลงมาชี้แนะมนุษย์และนำพาเวไนยสัตว์กลับสู่นิพพานคือสุขาวดีซึ่งเป็นบ้านเดิมต่อไป
เทศบาลเมืองเพชรบูรณ์

เพชรบูรณ์ เป็นเทศบาลเมืองในอำเภอเมืองเพชรบูรณ์ จังหวัดเพชรบูรณ์ และเป็นศูนย์กลางของจังหวัด มีประชากรในปี พ.ศ. 2560 จำนวน 21,629 คน เทศบาลเมืองเพชรบูรณ์ได้รับพระราชกฤษฎีกา จัดตั้งเป็นเทศบาลขึ้น เมื่อวันที่ 11 มีนาคม พ.ศ. 2479
ภูมิศาสตร์.
สภาพทั่วไป.
สภาพพื้นที่โดยทั่วไปของเมืองเพชรบูรณ์เป็นที่ราบลุ่ม มีแม่น้ำป่าสักไหลผ่านกลาง ประชาชนตั้งอาคารบ้านเรือนอยู่ตลอดสองฝั่งแม่น้ำ ตลอดแนวเขตเทศบาล พื้นที่ในตัวเมืองส่วนใหญ่เป็นที่ตั้งของร้านค้าและอาคารพาณิชย์ ส่วนพื้นที่รอบนอกใช้ในด้านการเกษตรกรรม ได้แก่ ข้าว ถั่ว ข้าวโพด ยาสูบ และพืชผักสวนครัว ซึ่งเป็นผลผลิตที่สำคัญ
ที่ตั้งและอาณาเขต.
เทศบาลเมืองเพชรบูรณ์ มีพื้นที่เทศบาลครอบคลุมตำบลในเมืองทั้งตำบล ซึ่งเป็นตำบลที่ถูกล้อมรอบด้วยตำบลสะเดียง อำเภอเมืองเพชรบูรณ์ จังหวัดเพชรบูรณ์ ห่างจากกรุงเทพมหานคร 346 กิโลเมตร มีพื้นที่ 8.6 ตารางกิโลเมตร
การขนส่ง.
เมืองเพชรบูรณ์ใช้การขนส่งทางถนนเป็นหลัก โดยถนนสายหลักที่ตัดผ่านตัวเมือง ได้แก่ ทางหลวงแผ่นดินหมายเลข 21 เชื่อมต่อกับอำเภอหล่มสักทางทิศเหนือ และเชื่อมต่อกับอำเภอหนองไผ่ทางทิศใต้ ซึ่งช่วงที่ผ่านเขตเทศบาลจะเรียก "ถนนสามัคคีชัย" นอกจากนี้ยังมีถนนสายต่าง ๆ เช่น ถนนเพชรบุระ หรือ ถนนสาย ก ผังเมืองรวมเมืองเพชรบูรณ์ ซึ่งเป็นทางหลวงชนบท พช.6046 มีลักษณะเส้นทางล้อมรอบตัวเมือง, ถนนเพชรเจริญ เชื่อมต่อจากถนนสามัคคีชัยไปทางทิศตะวันออก, ถนนบุรกรรมโกวิท เชื่อมต่อจากถนนสามัคคีชัยไปทางทิศตะวันตก, ถนนนิกรบำรุง, ถนนพระพุทธบาท, ถนนเทพาพัฒนา, ถนนกลางเมืองพัฒนา เป็นต้น
สถานที่สำคัญ.
<templatestyles src="Div col/styles.css"/>
ไฟนอล เรสโซลูชั่น (2011)

ไฟนอล เรสโซลูชั่น 2011  เป็นรายการเพย์-เพอร์-วิวมวยปล้ำอาชีพ ของโทเทิล นอนสต็อป แอคชั่น เรสต์ลิง (TNA) จัดเมื่อวันที่ 11 ธันวาคม ค.ศ. 2011 ที่ Impact Wrestling Zone เมือง Orlando, Florida โดยรวมปล้ำจากสมาคมทีเอ็นเอไว้ทั้งหมด
ซาเรมา

ซาเรมา ;) เป็นเกาะที่ใหญ่ที่สุดของประเทศเอสโตเนีย มีพื้นที่ 2,673 กม² ตั้งอยู่ทางตะวันออกของทะเลบอลติก เกาะมีประชากร 39,231 คน (ค.ศ. 2008) ประชากรเป็นชาวเอสโตเนีย 97% ส่วนกลุ่มคนส่วนน้อยที่ใหญ่ที่สุดคือชาวรัสเซีย มีราว 2%
เจมส์ เทอร์เรลล์

ວິນັດ ແກ້ວມະນີ  (ເກີດວັນທີ່ 20 ເດືອນ 10 ປີ 2000 ວິນັດ ແກ້ວມະນີ ເປັນຄົນຕະຫລົກແຕ່ບໍ່ຕະຫລອດ ລາວເປັນຄົນເຂົ້າກັບຄົນງາຍ ເປັນຄົນມັກອອກກຳລັງກາຍ ມັກເລັ້ນກິລາ 
ประวัติ.
เจมส์จบการศึกษาที่วิทยาลัย Pomona ในด้าน จิตวิทยาและคณิตศาสตร์ หลังจบการศึกษาเขายังไม่ได้เริ่มทำงานศิลปะทันทีแต่เรียนต่อด้านศิลปะต่อ วุฒิที่ได้รับ MFA in Art จาก The Claremont Greduate School ในเมืองแคลร์มอนต์ รัฐแคลิฟอร์เนีย
ในปี ค.ศ. 1966 เขาได้เช่าอดีตโรงแรมเมนโดรา ที่ Qcean Park ที่แคลิฟอร์เนีย และปิดผนึกอาคารเพื่อเก็บเสียงและแสง เขาได้ทดลองกับแสงจากโปรเจกต์เตอร์แล้วต่อมาค่อยเริ่มนำแสงของดวงจันทร์และแสงแดดเข้าสู่ในพื้นที่ที่ปิดมืดนั้น นี่เป็นช่วงเวลาสำคัญของการทดลองและการพัฒนาขึ้นพื้นฐาน ซึ่งจำเป็นกับการสร้างผลงานขึ้นต่อมาอย่างมาก
เจมส์แสดงนิทรรศการเดี่ยวครั้งแรกเมื่ออายุ 33 ปี ที่ Stedelijk Museum (1976) ในอัมสเตอร์ดัม และต่อมาเขาก็แสดงผลงานอย่างต่อเนื่องในพิพิธภัณฑ์ที่สำคัญระดับนานาชาติ
สถาปัตยกรรม วิศวะ ดาราศาสตร์ ฟิสิกส์ ธรณีวิทยา และมานุษยวิทยา ศาสตร์ที่เขาศึกษาทำให้โลกทัศน์เปิดกว้าง เขาได้ฝึกฝนและคิดค้นประยุกต์ใช้กับงานที่เต็มไปด้วยจินตนาการของเจมส์ ความอยากรู้อยากเห็นคือสิ่งที่บ่งบอกผลงานของเจมส์มากกว่า 40 ปีที่ศิลปินมุ่งเล็งศึกษาระยะของแสง สู่รูปแบบที่ก่อให้เกิดการสะท้อน ความสัมพันธ์ของแสงกับพื้นที่ เขาเป็นเบื้องหลังในการก่อสร้างท่าอากาศยาน ร่วมกับมีความรู้เกี่ยวกับเลนส์ สรีรวิทยาและจิตวิทยาการรับรู้ ซึ่งปรากฏอยู่ในแต่ละผลงานในช่วงสี่ทศวรรษที่ผ่านมา
รางวัลที่ได้รับ.
ในปี ค.ศ. 1984 เขาได้รับรางวัลอันทรงเกียรติ คือรางวัล ‘genius' award -จากสมาคมมูลนิธิ the Katherine T. and John D. MacArthur และรางวัลอื่นๆ ได้แก่
ผลงาน.
งาน Geometry Of Light "เรขาคณิตจากแสง" ถือเป็นโปรเจกต์ที่ซับซันซึ่งหลายๆคนให้การยกย่องและยอมรับว่าประสบความสำเร็จ แก่นของโปรเจกต์นี้คือ Third Breath งานชิ้นใหญ่ที่สุดจากชุดผลงานสกายสเปส Skyspace เรียกได้ว่าเป็นงานเบิกโรงครั้งแรกสู่สายตาโลกและทำออกมาได้ดีเยี่ยม เป็นครั้งแรกที่ศิลปินสร้างสรรค์งานสิ่งปลูกสร้างสองชุด (Two-story Structure) โดยใช้เทคนิค Light Field (เป็นการพัฒนาทางภาพถ่าย คือ การเก็บภาพถ่ายจากแสงที่ตกกระทบวัตถุเข้ามายังกล้องทุกทาง และทุกจุดตั้งแต่ฟอร์กราวด์ไปจนถึงแบล็คกราวด์) ซึ่งมุมมองที่ใช้เปิดพื้นที่ยังท้องฟ้า เป็นการเชื่อมต่อจนถึงภายในห้องโดยผ่านทางเลนส์ ความพิเศษของงานชิ้นนี้คือ เป็นครั้งแรกในการรวบรวมความเป็นจุดศูนย์กลางกับขยายในเชิงสถาปัตยกรรมสู่มุมมองนอกโลก
งาน Third Breath "สามลมหายใจ" (เจมส์มอบให้ International Light Art Center ใน Unna ประเทศเยอรมนี (Germany) ผลงานโครงสร้างสูงกว่า 14 เมตร แบ่งเป็นสองชั้น ส่งผลให้พื้นที่ว่างเปล่าแตกต่างกันโดยมีระยะต่อกัน 2ระดับ สองพื้นที่ว่างเป็นจุดเชื่อมต่อจากระบบการมองเห็นของเลนส์ วงกลมที่เปิดออกตรงเพดานทำให้มุมมองตรงกับท้องฟ้าและแสงที่ส่องลงมาจะปรากฏภายในบริเวณนี้ รูปกลมด้านบนก็จะล้อซ้ำกับพื้นที่ด้านล่าง ความพิเศษเกี่ยวกับลักษณะงานนี้คือ เหมือนการเฝ้ามองการเดินทางของวงกลมจากฐานล่างไปจนถึงชั้นบนสุด เป็นการเดินทางของแสงในวันๆหนึ่งที่เคลื่อนไหวในพื้นที่มืดภายในห้อง
Roden Creter งานศิลปะแบบ Land artของเขาเป็นโปรเจกต์นี้มีประวัติการสร้างที่ยาวนานเกิดจากการสนับสนุนทั้งจากบุคคล มูลนิธิและองค์กร งานที่ไม่ธรรมดาชิ้นนี้คือการก่อสร้างอนุสาวรีย์ และต้องใช้ความพยายามในการระดมทุนซึ่งเพื่อนของ เจมส์เห็นด้วยกับวิสัยทัศน์ของเขาและสนับสนุนช่วยเหลือสิ่งที่จำเป็นในการสร้างโครงสร้างอันซับซ้อนซึ่งตั้งอยู่บนกรวยปล่องภูเขาไฟทั้งภายในและภาพนอก